

PROJEKTS uz 16.04.2024.

vēlamais datums izskatīšanai Attīstības komitējā 15.05.2024.

domē: 30.05.2024.

sagatavotājs un ziņotājs: Nadežda Rubina

LĒMUMS

Ādažos, Ādažu novadā

2024. gada 30. maijā **Nr.**«DOKREGNUMURS»

**Par Krūmu ielas reģistrāciju Garkalnē un īpašumu adrešu sakārtošanu**

Ādažu novada pašvaldības Adrešu sakārtošanas darba grupa (turpmāk – Darba grupa) konstatēja, ka Garkalnē pie pašvaldības ceļa bez nosaukuma (zemes vienības kadastra apzīmējums 8044 012 0448) atrodas 18 apbūves gabali bez adresēm. Darba grupa veica apsekošanu dabā un konstatēja, ka visi zemesgabali tiek apsaimniekoti. Darba grupa ierosina piešķirt ielas nosaukumu pašvaldības ceļam, kā arī piešķirt adreses apbūves gabaliem ar piesaisti ielas numuriem. Adrešu piešķiršana atrisinās situāciju ar īpašumu atrašanu, kā arī radīs adresācijas objektu īpašniekiem priekšnosacījumus iespējai saņemt pakalpojumus.

Ielas nosaukuma priekšlikums “Krūmu iela” saņemts no pašvaldības Centrālās pārvaldes Attīstības un projektu nodaļas kopienu speciālistes, kas veikusi iedzīvotāju viedokļa noskaidrošanu, sadarbojoties ar iedzīvotāju pārstāvjiem. Šādas jaunā ielas nosaukuma saskaņošanas darbības ir paredzētas pašvaldības 28.12.2022. lēmuma Nr. 630 “Par grozījumiem Ādažu novada pašvaldības 2022. gada 22. jūnija lēmumā Nr. 291 “Par adrešu sakārtošanu Carnikavas pagastā”” nolemjošās daļas 2.1.2. apakšpunktā. Darba grupas ieskatā nosaukums “Krūmu iela” turpina Garkalnes ciemā iesākto koku un krūmu nosaukumu tematu ielu nosaukumos un ir atbalstāms.

Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi) **8.3. apakšpunkts** nosaka, ka adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā. **Savukārt Noteikumu** 58. punkts nosaka, ka pašvaldība nodrošina iesniegto datu atbilstību Noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā. 2024. gada 24. aprīlī tika saņemts Valsts valodas centra atzinums Nr. 1-16.1/284 (reģ. ar Nr. ĀNP/1-11-1/24/2247), ar kuru lēmumā paredzētais ielas nosaukums “Krūmu iela” tika atzīts par atbilstošu Vietvārdu informācijas noteikumu prasībām.

Noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt vai mainīt adresi, ja tā neatbilst šo noteikumu prasībām.

Noteikumu 15. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam.

Noteikumu 18.1. apakšpunktā noteikts, ka ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 2., 9., 15., 18.1., 20. punktu, kā arī Attīstības komitejas 15.05.2024. atzinumu, Ādažu novada pašvaldības dome

**NOLEMJ:**

1. Reģistrēt Krūmu ielu Garkalnē, Ādažu pag., Ādažu nov., atbilstoši ielas izvietojuma shēmai (1. pielikums).
2. Piešķirt vai mainīt adreses adresācijas objektiem saskaņā ar sarakstu (2. pielikums).
3. Likvidēt īpašumu nosaukumus saskaņā ar sarakstu (3.pielikums).
4. Pašvaldības Centrālās pārvaldes:
   1. Administratīvajai nodaļai šo lēmumu nosūtīt Valsts zemes dienestam uz e-adresi un Rīgas rajona tiesai uz e-pasta adresi [rigasrajons@zemesgramata.lv](mailto:rigasrajons@zemesgramata.lv);
   2. Nekustamā īpašuma nodaļai nedēļas laikā pēc 1. punktā noteikto adrešu reģistrēšanas Valsts zemes dienestā nosūtīt adresācijas objektu īpašniekiem paziņojumu par adreses maiņu pa pastu uz deklarēto dzīvesvietu vai juridisko adresi;
   3. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazunovads.lv/adreses](http://www.adazunovads.lv/adreses), papildinot ar pielikumā norādītajām adresēm.
5. Pašvaldības aģentūrai “Carnikavas komunālserviss” līdz 31.10.2024. izvietot ielas nosaukuma plāksnes pie Krūmu ielas.
6. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ VZD uz e-adresi un Rīgas rajona tiesai uz e-pasta adresi [rigasrajons@zemesgramata.lv](mailto:rigasrajons@zemesgramata.lv)

@ ADN, NĪN, SAN, IDRV, CKS

N.Rubina 28776519